Mev Dokter asb – Woestynkind
Posted on October 13, 2021 by woestynkind
Ek lees graag boeke uit die romantiese verlede. Toe vroue nog korsette gedra het en hul mans aangespreek het as "Mr Bennett". Die rokke was fyn en in detail geborduur, die mense se maniere was perfek en almal het met perde karre gery.
(Ek lees ook graag boeke waar vreemde mense op drake ry, maar dis 'n ander dag se storie).
Vandag jy en jou ons mekaar en stry oor "tannie" en oor "oom". Behalwe vir die dominee en die dokter. Hulle is nog dominee en dokter.
Die dominee is 'n verskriklike blog wat ek eendag net kan publiseer as ek 'n hele bottel karamel vodka gedrink het.
Die dokter se hoofmeisie is baie heilig daaroor dat dokter 7 jaar geleer het en die reg het om as Dokter aangespreek te word. En dan daag sy huisvriende van honderd jaar of so op en noem hom op die naam. En dan is die hel liggies los.
Een van die dorp se dokters, se vorige vrou was baie baie gesteld daarop om as Mev Dr so en so aangespreek te word. Want sy het mos ook 7 jaar geleer om dokter te word neem ek aan. Toe hy haar uiteindelik los vir 'n gawer vrou, het sy hand en tand die egskeiding beveg. En per geleentheid vir die gawer vroutjie ingelig dat "jy nooit Mev Dr sal wees solank ek leef nie". Die nuwe een is 'n skat en sal dood neerslaan as iemand haar as Mev Dr sou aanspreek.
Maar die wenner is 'n ou dame wat jare gelede haarself voorgestel het as "Mev oorlede dokter so en so". Want haar titel is mos haar titel en as die man met die graad heengaan, beteken dit beslis nie dat sy nou net plein Mev geword het nie. Imagine ons het haar begin tannie of jy en jou.
Gee vir hom 'n ticket Tannie!!!
28 thoughts on "Mev Dokter asb"
En mettertyd word "Mev oorelede Dr." die "Oorlede Mev Dr."
😅 … ek het groot geword op 'n klein plattelandse dorpie en dit was "oom" en "tannie" net waar jy gaan! Toe word ek groot en gaan werk in 'n privaat hospitaal in die Kaap (en dis 'n ge-meneer en ge-mevrou en juffrou van die more tot die aand). Maar wanneer die pasiente van "my wereld" begin "moeilik" raak, roep die verpleegpersoneel my en se "jy moet jou plattelandse praat hier kom praat" 😁 … dan "oom" en "tannie" ek … en skielik is die "moeilike" pasient 'n lammetjie!
Ag dit so sweet. Ja. Ek bly maar n plattelander
Want dan verstaan die oom en die tannie jou taal. ❤️
Net so Toortsie, net so 😊.
Ek het nou lekker gegiggel 🙂
Bly ek kon n glimlag kry 🤗🤗🤗
Marieta, ek love jou!!!!
Ek is mal oor jou foto!
Ek het ook lekker gegiggel. Toe ek veertien jaar oud was het ek 'n seuntjie gered wat in die swembad geval het. Sy sussie was so dankbaar dat sy my oor en oor bedank het met "Dankie tannie, ek is so bly tannie, baie baie dankie tannie." Ek het daarna huistoe gehardloop: "Mom! Somebody has just called me 'tannie' and I'm only fourteen!" Vir my was dit meer belangrik as die feit dat ek die seuntjie gehelp het.
😂😂😂😂 Dis kosbaar
Mevrou oorlede dokter! Mooi man.
Ag lag ek nou lekker. In Rusland en Kazakhstan word 'n dokter nie as dokter aangespreek nie. Die enigste wat wel as doctor aangespreek word, is diegene met doktorsgrade. daar is die hoogste akademiese kwalifikasie baie belangrik. Ek gee nie om wat ek genoem word nie, tannie is nog altyd lekker omdat my kinders se maats my in elk geval getannie het.
Ek gee glad nie om as ek iemand Dr moet noem nie, hoewel dit streng gesproke nie hul graad is nie. Maar as die fades begin belangriker raak 😳
Dan is dit krisis
Dit was nou snaaks, ek het dit so geniet.. Jy sal my vertel van karamel vodka… Nog nooit daarvan gehoor nie maar ek is mal oor karamel….
Jy moet dit probeer. Onthou net, dis vodka…. 🤣
Dit klink amazing maar dalk moet ek dit liefs nie probeer nie, mens weet nooit wat het dit tot gevolg..
Jy moet dit probeer. Ek het n soettand. Maar onthou dis vodka…..
Hier per telefoon is ek ook ingelig Professor Dokter so-en-so vir afspraak… toonnael ingroei en ingroei repie word plegtig in botteltjie bewaar mee te spog..nogals op die Prof se lessenaar . Raar maar waar..